CELEX: 31995R3089
Language: da
Date: 1995-12-21 00:00:00
Title: Rådets forordning (EF) nr. 3089/95 af 21. december 1995 om fordeling for 1996 mellem medlemsstaterne af fangstkvoter for fartøjer, der udøver fiskeri i polske farvande

Avis juridique important

|

31995R3089

Rådets forordning (EF) nr. 3089/95 af 21. december 1995 om fordeling for 1996 mellem medlemsstaterne af fangstkvoter for fartøjer, der udøver fiskeri i polske farvande  

EF-Tidende nr. L 330 af 30/12/1995 s. 0106 - 0107

RÅDETS FORORDNING (EF) Nr. 3089/95 af 21. december 1995 om fordeling for 1996 mellem medlemsstaterne af fangstkvoter for fartøjer, der udøver fiskeri i polske farvande RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab,under henvisning til Rådets forordning (EØF) nr. 3760/92 af 20. december 1992 om en fællesskabsordning for fiskeri og akvakultur (1), særlig artikel 8, stk. 4,under henvisning til forslag fra Kommissionen, ogud fra følgende betragtninger:I henhold til artikel 124 i tiltrædelsesakten af 1994 forvaltes de fiskeriaftaler, Kongeriget Sverige har indgået med tredjelande, af Fællesskabet;i overensstemmelse med proceduren i fiskeriaftalen af 1. februar 1978 har Fællesskabet på Kongeriget Sveriges vegne ført konsultationer med Republikken Polen om de gensidige fiskerirettigheder for 1996;under disse konsultationer blev delegationerne enige om at henstille til deres respektive myndigheder, at der fastsættes visse fangstkvoter for 1996 for den anden parts fartøjer;på baggrund af resultaterne af konsultationerne med Polen bør der træffes de nødvendige foranstaltninger for 1996;for at sikre en effektiv forvaltning af fangstmulighederne i polske farvande bør de i overensstemmelse med artikel 8 i forordning (EØF) nr. 3760/92 fordeles mellem medlemsstaterne ved hjælp af kvoter;det fiskeri, der er omhandlet i nærværende forordning, skal undergives de relevante kontrolforanstaltninger i Rådets forordning (EØF) nr. 2847/93 af 12. oktober 1993 om indførelse af en kontrolordning under den fælles fiskeripolitik (2) -UDSTEDT FØLGENDE FORORDNING:Artikel 1 Fra 1. januar til 31. december 1996 tillades det herved fartøjer, der fører en medlemsstats flag, at tage fangster i farvande henhørende under Polens fiskerijurisdiktion og inden for de kvotebegrænsninger, der er fastsat i bilaget.Artikel 2 Denne forordning træder i kraft den 1. januar 1996.Denne forordning er bindende i alle enkeltheder og gælder umiddelbart i hver medlemsstat.Udfærdiget i Bruxelles, den 21. december 1995.På Rådets vegneL. ATTIENZA SERNAFormand(1) EFT nr. L 389 af 31. 12. 1992, s. 1. Forordningen er ændret ved tiltrædelsesakten af 1994.(2) EFT nr. L 261 af 20. 10. 1993, s. 1.BILAG Fordelingen af Fællesskabets fangstkvoter i polske farvande for 1996 >TABELPOSITION>